CELEX: 32016D1791
Language: lv
Date: 2016-07-12 00:00:00
Title: Padomes Lēmums (KĀDP) 2016/1791 (2016. gada 12. jūlijs) par to, lai Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP militāras apmācības misijas Centrālāfrikas Republikā (EUTM RCA) statusu

11.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 274/31
            
         PADOMES LĒMUMS (KĀDP) 2016/1791
   (2016. gada 12. jūlijs)
   par to, lai Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP militāras apmācības misijas Centrālāfrikas Republikā (EUTM RCA) statusu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2016. gada 19. aprīlī pieņēma Lēmumu (KĀDP) 2016/610 (1) par Eiropas Savienības KDAP militāru apmācības misiju Centrālāfrikas Republikā (EUTM RCA), kurā noteikts, ka Savienības vadīto vienību un personāla statusu, tostarp privilēģijas, imunitāti un citas garantijas, kas nepieciešamas to misijas īstenošanai un netraucētai darbībai, paredz nolīgumā, ko noslēdz, ievērojot Līguma par Eiropas Savienību (LES) 37. pantu un saskaņā ar Līguma par Eiropas Savienības darbību (LESD) 218. pantā paredzēto procedūru.
            
         
               (2)
            
            
               Pēc tam, kad Padome 2016. gada 19. aprīlī pieņēma lēmumu, ar ko pilnvaro sākt sarunas šajā sakarā, Savienības Augstā pārstāve ārlietās un drošības politikas jautājumos saskaņā ar LES 37. pantu risināja sarunas par nolīgumu vēstuļu apmaiņas veidā starp Eiropas Savienību un Centrālāfrikas Republiku par EUTM RCA statusu Centrālāfrikas Republikā.
            
         
               (3)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots LES un LESD, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Dānija nepiedalās šā lēmuma īstenošanā un tādējādi nepiedalās šīs misijas finansēšanā.
            
         
               (4)
            
            
               Nolīgums vēstuļu apmaiņas veidā būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums vēstuļu apmaiņas veidā starp Eiropas Savienību un Centrālāfrikas Republiku par Eiropas Savienības KDAP militāras apmācības misijas Centrālāfrikas Republikā (EUTM RCA) statusu.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu vēstuļu apmaiņas veidā, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.
   
      Briselē, 2016. gada 12. jūlijā
      
         
            Padomes vārdā –
         
         
            priekšsēdētājs
         
         P. KAŽMIR
      
   
   
      (1)  Padomes Lēmums (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 104, 20.4.2016., 21. lpp.).